**Referat fra bestyrelsesmøde nr. 4-2021, tirsdag den 28. september 2021**

**Til stede:**

Carl-Johan Dissing (CJD)
Joachim Danckert (JD) -referent

Annette Lund Jensen (ALJ)

Nicolaj Frederiksen (NF)

Andreas Poulsen (AP)

Afbud fra: Carsten Eriksen (CE), Martin Nissen Nørgård (MNN)

**Dagsorden:**
01. opfølgning på sidste møde
02. økonomi – kontingent, kommunen, sponsorer
03. Gjøl Havn mod 2030 – stade!!
04. Kommunebudget 2022 for havnene
05. Surfer – stade – aktiviteter - aktører - afslutning
06. SUP – stade – aktiviteter – aktører - afslutning
07. Joller – stade – aktiviteter – aktører – gamle joller - afslutning

08. E-sejlads -

09. Oplæg til container for SUP og Surf på vinterpladsen – stade – deadline 01.10.21!!

10. Afriggerfest
11. børneattester
12. Middag for bestyrelse og aktive frivillige medhjælpere + ledsager

13. Brugermøde den 19.10.21 kl. 16.30 – emner – hvem deltager
14. Optagning - hvem
15. Eventuelt

 **01. Opfølgning på sidste møde**

Helle Harlund har endnu ikke meldt tilbage mht. rengøring af klubhus

**CJD** rykker for tilbud på lægning af fliser foran surfer- og jollerum

Der mangler at blive indkaldt til arbejdsdag (maling af vestsiden af klubhus + maling af stern). **JD** tovholder.

Mulighed for prøvesejlads udskydes til foråret 2022 (**CJD**)

**02. økonomi – kontingent, kommunen, sponsorer – joller**

JD runddelte økonomistatus pr. 27-09-21 .På driftskontoen står der kr. 260.068 og på opsparingskontoen kr. 70.203. Pengene på opsparingskonto overføres til driftskontoen **(JD)**

JD runddelte en oversigt over klubbens medlemmer, hvoraf det fremgår hvem der mangler at betale. De, som ikke har betalt kontingent med udgangen af oktober måned vil blive slettet som medlemmer.

**CJD** sender fakturaen til sponsorer.

Vedr. ansøgning om lokaletilskud: el-priserne stiger, så beløbet sættes op til 15.000. **CJD** sender skemaer om lokaletilskud og aktivitetstilskud til Jammerbugt Kommune (Helle Harlund)

**03. Gjøl Havn mod 2030 – stade!!**

Der har været holdt et møde med en medarbejder fra Rambøll en evt. haveudvidelse. Fra klubberne på haven deltog CJD og JD fra GSK, og Finn Jantzen fra Gjøl Ro og Kajakklub. Rambøll vil fremsende et oplæg indenfor de næste 14 dage. NF vil gerne deltage i de videre drøftelser vedr. Fremtidens Gjøl Havn.

**04. Kommunebudget 2022 for havnene.**

Jammerbugt Kommune har tidligere givet udtryk for, at der ikke vil blive lavet ret meget i kommunens tre havne, før der foreligger en samlet udbygningsplan for de tre havne. På trods heraf har kommunen i budget 2022 afsat kr. 500.000 til en ændring af Attrup Havn, så der bliver plads til 13-15 m store både. De fleste så store både stikker mere end 2 m, og da vanddybden i havnen ved normal vandstand er 2 m, og renden ind til havnen er 2,1 m, er det måske begrænset, hvor mange gæstesejlere med 13-15 m både der vil anløbe Attrup Havn.

**05. Surfer – stade – aktiviteter – aktører – afslutning**

NF har haft et møde med Lars Haagensen og præsenteret oplægget om surferplads på den sydlige trekant af vinterpladsen. I lokalplanforslag 20-004 opereres der med to containere til surfergrej. **NF** sender oplæg til Karsten Jørgensen, Jammerbugt Kommune, så oplægget forhåbentlig kan indarbejdes i det lokalplanforslag for havnen, som Jammerbugt Kommune p.t. arbejder med.

Der købes to brugte begynderbrædder + sejl (pris i alt kr. 5.000). **NF** tovholder

Træning flyttes til tidsrummet 17-19 (der er begyndt at blive mørkt tidligt). Sidste træning er den 13-10-21. Der sluttes af med en gang pølser; **NF** melder tilbage til JD, hvor mange surfere, der deltager i pølsegildet. **JD** køber ind

Surfertrailer er gået i stykker. **NF** ser om han kan finde en erstatning.

**06. SUP – stade – aktiviteter – aktører**

**MNN** checker mht. indmeldelsesblanketter for nye SUP’ere; der mangler i hvert fald en indmeldelsesblanket

**07. Joller – stade – aktiviteter – aktører – gamle joller**

Klubbens 2 gamle Europajoller er blevet strippet og skrottet. Vi har en del optimistjoller samt Flipperjoller, som kan skrottes eller sælges. **Hvad vi gør med jollerne tages op på næste bestyrelsesmøde.**

Sidste jollesejlads er den 13-10-21. Der sluttes af med pølser. **JD** køber ind

**08. e-sejlads**

JD har søgt Norlys Vækstpulje om midler til anskaffelse af stort TV. CJD har talt med Lars, Gjøl Skole om muligheden for at bruge e-sejlads i skoleundervisningen.

**09. Oplæg til container for SUP og Surf på vinterpladsen**

Totalbudgettet for SUP + Surfplads på vinterpladsen er på kr. 540.000. Nordeafonden vil blive søgt, og måske også Norlys Vækstpulje (deadline 01-10-21). Det blev foreslået også at lave en beach-volley bane. **NF** sender oplægget til Karsten Jørgensen, Jammerbugt Kommune. JD sender Norlys ansøgning om TV til NF samt lokalplanforslaget 20-004, som opererer med 2 containere på vinterpladsen.

**10. Afriggerfest**

Prisen for at deltage kr. 100, og klubben giver resten. Camilla og Bente finder ud af en menu udefra. Bente og Camilla laver en indbydelse. Max deltager antal 48, og princippet er først til mølle.

**11. børneattester – hvem**

Skulle være OK

**12. middag for bestyrelse og aktive frivillige medhjælpere + ledsager**

Middagen afholdes i klubhuset den 21. januar 2022. Maden bestilles udefra.

**13. Brugermøde den 19.10.21 kl. 16.30 – emner – hvem deltager**

GSK punkter til mødet:

* Kan vi få rapport over hvad der skal laves på havnen (den burde være politisk behandlet nu)
* Uddybning langs spunsvæg
* Hvorfor aflåses et bruserum ?
* Ny mastekran
* Vil kommunen påtage sig isætning af surfer/SUP slisker
* Seddel/klistermærke, som kvittering på at man har betalt havnepenge/autocamperpenge (fx som kan trækkes i en automat ?)

4 deltagere fra Gjøl Sejlklub: NF, ALJ, CJD, AP

**14. Optagning - hvem**

16-10-21: **CJD** tovholder

30-10-21: **JD og AP** tovholdere

 **15. Eventuelt:**

**JD** taler med Thomas vedr. afholdelse af en speedbådskørekortkursus i klubregi

**CJD** undersøger mulighederne for at afholde et VHF/SRC-kursus i klubregi.

 **Næste bestyrelsesmøde: 9. november kl. 18.30**